Adriana Barraza

Adriana Barraza (født 5. mars 1956 i Toluca i Estado de Mexico i Mexico) er en meksikansk skuespillerinne. Hun er kjent for sine roller i filmene Amores Perros og Babel. Hun ble nominert til Oscar for beste kvinnelige birolle for sistnevnte film.

Barraza har vært med i en rekke meksikanske TV-serier, som den langvarige Mujer, Casos De La Vida Real. Som regissør har hun blant annet jobbet med såpeoperaene Locura De Amor, El Manantial og Complices Al Rescate. Hun har også jobbet som som skuespiller- og dialektcoach, og ble ansatt for å hjelpe til med Adam Sandler-filmen Spanglish.

Barrazas rolle i 2000-filmen Amores Perros ble hennes internasjonale gjennombrudd. Hennes skildring av en illegal innvandrerbarnepike forlatt i Sonoran-ørkenen med to amerikanske barn, ga henne oppmerksomhet og positiv omtale i USA umiddelbart etter filmen ble sluppet.

Hun mottok Oscar- og Golden Globe-nominasjoner i 2006 for beste kvinnelige birolle i filmen Babel. I 2024 ble hun nominert til Latino Entertainment Journalists Association (LEJA) Award, for sin birolle som Nana i suksessfilmen Blue Beetle.

Barraza hadde hovedrollen, som Maestra Georgina, i den meksikanske Netflix-filmen El Ultimo Vagón, regissert av Ernesto Contreras. Filmen oppnådde betydelig suksess på Netflix, og holdt posisjonen som den mest sette spanskspråklig filmen i verden i seks påfølgende uker, og skilte seg ut som en av de mest suksessrike Netflix-filmene i 2023.

 Referanser 

 Eksterne lenker 


Kategori:Meksikanske skuespillere
Kategori:Personer fra México